《岁暮书怀》
清代·冯廷櫆

我生渐与老为邻，虚负须眉著此身。范叔漫言天下士，杜陵空望眼中人。

萧条白发鸡豚社，辛苦金门虮虱臣。自分支离本无用，不须弹铗怨沉沦。

作者简介：（1649—1700）清山东德州人，字大木。康熙二十一年进士，授内阁中书。性孤介，不入大僚之门，生平知交惟赵执信一人。所为诗清警绝俗。有《冯舍人遗诗》。